Тақырыбы: «Күз сыйы!»

1- жүргізуші . Кеш жарық құрметті ұстаздар, оқушылар!
2-жүргізуші. Егеменді еліміздің жарқын болашағын жалғаушы биылғы «Күз сыйы!» атты мерекелік кешімізге қош келдіңіздер!
1-жүргізуші. Күз дегеніміз - байлық, молшылық жазира даланың дархан дастарханы екенін ұғындық.танаптардағы самалмен тербелген егін сабағы молшылықтың нышаны. Өңін жел қағып, Күн сүйген жандардың қажыр қайраты. Безбенге түсер шақ қыр астында өнім көңілден табылса, онан асқан қуаныш болмасы анық.

2-Жүргізуші :

 Күз - халқымның ежелден берекесі,
Жерден ғой адамзаттың несібесі.
Тойлаймыз біз де бүгін күз мейрамын,
Алтын күз құтты болсын мерекесі!

Жүргізуші :

Сыр беріп алтын күз келіп жетті,
Жылы жаққа құстар да ұшып кетті.
Күз болып жердің беті жайқалды - деп келе бүгінгі Алтын күз мерекесін бастауға рұқсат етіңіз.

Ортаға сайыскерлерімізді шақырамыз. (музыка әуенімен ортаға шығады)

2- жүргізуші:

Баяғы өткен заманда
Әділдік іздеп екі адам
Биге барып бас қосқан,
Ал, бүгінгі заманда
ЖЮРИ деген ат шыққан
Қазақшаға аударған соң,
Әділ қазы деп шыққан.

1. жүргізуші:

Сайыс болғандықтан сайыскерлерімізді бағалайтын әділқазы алқасымен таныстырып өтейік: оқу ісі жөніндегі орынбасары: К.Молдабаев, Сәтенова Айдана,Базарханова Назерке, мектеп директоры: Ж. Құлахметова.

2-жүргізуші : Сайысты бастамас бұрын, сайыстың шарттарымен таныстырып өтейін:
Сайыс шарттары:
1. Таныстыру (Өнерлі сынып )
 «Сән үлгісі»
«Күз сыйы» (ең жарқын безендіру)

4. «Мәдениет» (мимикамен көрсету)

1- жүргізуші:

1 - кезең «Кел, танысайық» кезеңін бастаймыз Шарты: қатысыушы әр сынып өздерін таныстырып, өнерін көрсетеді .

2-жүргізуші:

 2- кезең

Білім аққан сел дейді,

Бірақ оңай келмейді.
Ала білсең білім көп,
Ақыл ойға кел дейді.
Білім - ой мен арымыз,
Рухани ол нәріміз
Сайыскерлер сіздерге
Қол соғамыз бәріміз!
Бұл бөліміміз «Кім ойға жүйрік» деп аталады. /Жасырынған конвертке жұмбақтар беріледі. Соған жауап береді.

1. жүргізуші: 4 - кезең «Мәдениет»
Шарты: әр жұп әділқазылар алдындағы конверттегі тапсырмаларды ыммен (мимикамен) көрермендерге айтып жеткізуі керек. Тапсырмаға берілген сөйлемдер: Кешке мейрамханаға келіңізші. Ертең сабақ болмайды екен. Мен сіздің суретіңізді салғым келеді. Біз сіздерді жаңа жыл мерекесін қарсы алуға шақырамыз, т. б.
1- жүргізуші:

6 – кезең «Сән үлгісі»

Бүгінгі кеш өтіп жатыр өз мәнімен,

Әр сұлу әсем болар өз тәнімен.
Өз қолынан шығарған киім үлгісімен,

Сіздерге көрсетеді өз сәнімен.

Келесі кезекті сән үлгісіне береміз.
Шарты:әр сынып өздерінінің дайындаған киім үлгілерін көрсетеді
1- жүргізуші: 8 - кезең «Көңілді аспазшы»
Жақсы асын сақтайтын қонақтарға,
Қашан келер, кім келер болжам бар ма?
Ақ дәмін, ақ ниетін жайып салған,
Кім жетер пейілі кең қазақтарға! Ас мәзірін анасының, жеңешесінің қасында жүріп үйреніп жүретін қыздарымыздың дайындаған қазақтың ұлттық тағамдарына кезек берелік. Шарты: Әр сынып өздерінің дайындыған тағамдарын ұсынады.

2- жүргізуші:

Ендігі кезде әділқазылар алқасына сөз кезегін берейік
1- жүргізуші:

 Қорытынды. Марапаттау.
«Қош» дейміз, әлі талай сайыстар бар,
Өнерлерің шыңдала берсін, қалыспаңдар.
Көрермендер көбейсін күннен - күнге
Келе берсін қонақтар ғарыштан да - деп

1. жүргізуші:

Міне біздің елден алар бағамыз,
Көңіл кілтін адамдықпен табамыз.
Ән - мереке жолықтырсын аман-сау
Күз кешінің шымылдығын жабамыз! «Күз сыйы» сайысын аяқтаймыз.